TC: Ippon shobu kumite arendati välja ajal kui teie treenisite honbu dojos koos Nakayama senseiga. Kas te olite ka mingil viisil  seotud selle loomisega?  KA: Jah. Mina koostasin algsed reeglid ippon shobu võistluseks. Reeglid loodi nii, et säilitada budo algupärane idee tappa vaenlane ühe täiusliku, otsustava löögiga. Et teenida ippon, mis vastab vastase tapmisele, pidi tehnika olema ideaalne. Loomulikult võib vastast tappa ka kahe suurepärase, kuid mitte nii täiusliku löögiga (waza ari). Ippon shobu õpetab karatekale saavutama kõrgendatud valmisolekut ja paremat kontsentratsiooni, sest kui on kaalul sinu elu, siis pole võimalust  teist korda proovida. Seda intensiivset vaimset ja emotsionaalset survet on vaja selleks, et saavutada õige vaimne seisund. Samuti aitab traditsiooniline ippon shobu kumite hoida ja arendada tehnikate kõrget rahvusvahelist taset.